नारेबाजी कर भाकियू ने वाटर वर्क्स का काटा बिजली कनेक्शन जोड़ा
लहरागागा| भारतीयकिसान यूनियन एकता उगराहां द्वारा गांव सेखूवास में जनरल सचिव दर्शन चंगालीवाला की अगुवाई में रैली करके सरकार के खिलाफ रोष व्यक्त किया गया। वाटर वर्क्स का काटा गया बिजली कनेक्शन जोड़कर पानी की सप्लाई बहाल की गई। किसान नेताओं ने कहा कि एक तरफ सरकार गांवों के लोगों को साफ-सुथरा पानी देने का दावा करते नहीं थकती लेकिन दूसरी तरफ गांव के वाटर वर्क्स के बिजली कनेक्शन काटने से लोगों को पानी नहीं मिल रहा है। गांव सेखूवास इकाई का चुनाव करके सुरजीत सिंह को गांव की इकाई का प्रधान, मीत प्रधान सोनी सिंह, खजानची सुरिंदर कुमार, जनरल सचिव हंसराज, प्रेस सचिव राम सिंह चुने गए। मौके पर धरमिंदर पिशोर, लीला चोटीयां, सूबा संगतपुरा, मक्खन पापड़ा, सुखदेव भूटाल, राम नंगला, सुरजीत सिंह, नरंजण सिंह, दारा महंत, धन सिंह आदि मौजूद थे।
सरकार के खिलाफ रोष व्यक्त करते हुए किसान।
hin_Deva hin_Deva hin_Deva